Fa Bakeresete ba ba godileng sentle ba kgothatsa ba bangwe, seo se ka ba thusa gore ba ipeele mekgele e e molemo mme ba dire ka natla go e fitlhelela. Thomas McLain o tlhalosa kafa bangwe ba mo tlhometseng sekao se se molemo ka gone le kafa a ileng a thusa ba bangwe ka gone. Anna yo o nnang kwa Poland o ne a kwala jaana: “Fa bongwanake ba sa dumalane ka sengwe, ke ba gakolola mafoko a ga Jesu a gore se re batlang batho ba bangwe ba se re direla le rona re tshwanetse go se ba direla.” (Mathaio 7:12) Roberto yo o umakilweng pelenyana le ene o lebane le bothata jo batsadi ba le bantsi ba ba godisang bana ba le bosi ba lebanang le jone. O akgela jaana: “Bana ba beelwa melao e e sa tshwaneng—ya gago le ya motsadi yo mongwe. Fa ke dira gore go latelwe melao ya Baebele ke itse gore mo letsatsing leo kgotsa mo bekeng eo ba tla bona mmaabone a le botoka mo go nna.” Mo godimo ga moo, a re: “Motsadi yo mongwe a ka fa bana dimpho a lebeletse gore ba rate ene go feta yo mongwe. Go ka nna thata go fenya mathata a a ntseng jalo mme go nna le puisano e e molemo le bana go ka thusa.”